‘આવ આવ દોસ્ત.’ તેના શરીર પર હાથ ફેરવતાં મેં કહ્યું. રભાએ મારી સામે આંખ મેળવી મૌનની ભાષામાં જાણે વાત કરી. થોડીવાર હું તેના શરીર પર હાથ ફેરવતો રહ્યો. રસોડામાંથી બા ત્રણ-ચાર રોટલી લઈ આવી. મને કહે : ‘આપ એને, ગઈકાલ રાત્રે પણ એણે કાંઈ ખાધું નથી.’ રોટલીના ટૂકડા કરીને મેં રભાને ખવડાવ્યા. મારા માટે નહાવાનું ગરમ પાણી બા બાથરૂમમાં મૂકી આવ્યાં હતાં. મને નાહવાનો આદેશ આપી બા તેમના કામે લાગ્યાં. થોડીવાર રભા સાથે દોસ્તી કરી હું નાહવા ગયો. નાહીને પાછો ફર્યો ત્યારે રભો બિંદાસ કોલોનીની સફરે ઊપડી ગયો હતો.